ПРЕДЛОГ ЗАКОНА О ИЗМЕНAMA И ДОПУНАМА ЗАКОНА О ПРЕВОЗУ ПУТНИКА У ДРУМСКОМ САОБРАЋАЈУ

Члан 1.

У Закону о превозу путника у друмском саобраћају („Службени гласник РС”, број 68/15), у члану 23. став 2. мења се и гласи:

„Министарство издаје сертификат о професионалној оспособљености и доноси решење о ослобађању од полагања испита о професионалној оспособљености на основу услова из става 3. овог члана.”

После става 4. додаје се став 5. који гласи:

„Против решења из става 2. овог члана може се изјавити жалба Влади.”

Члан 2.

У члану 24. став 2. речи: „програм, начин и висину трошкова” замењују се речима: „програм и начин”.

Члан 3.

У члану 41. став 1. реч: „од” замењује се речју: „до”.

Став 2. мења се и гласи:

„Лиценца за пружање станичних услуга издаје се привредном друштву, другом правном лицу или предузетнику који испуњава услов у погледу пословног угледа, има седиште на територији Републике Србије, има измирене новчане обавезе према домаћим превозницима на начин прописан законом којим се уређују рокови измирења новчаних обавеза у комерцијалним трансакцијама и акоаутобуска станица испуњава услове прописане овим законом и прописима донетим на основу овог закона. ”

После става 2. додаје се став 3. који гласи:

„Под измиреним новчаним обавезама из става 2. овог члана подразумевају се новчане обавезе које привредно друштво, друго правно лице или предузетник има према превозницима, по основу возних карата које продаје у име и за рачун превозника.”

Члан 4.

У члану 63. став 2. брише се.

Досадашњи став 3. постаје став 2.

Члан 5.

У члану 67. после става 2. додаје се нови став 3. који гласи:

„Захтев за измену регистрованог реда вожње из разлога који су прописани у ставу 2. тач. 2) и 3) овог члана, а који је у истој календарској години усаглашен у Привредној комори Србије и регистрован у Министарству, може се поднети после истека годину дана од почетка важења регистрованог реда вожње, односно важења режима обављања превоза на линији.”

Досадашњи став 3. постаје став 4.

У досадашњем ставу 4. који постаје став 5. број: „3” замењује се бројем: „4”.

Члан 6.

У члану 99. став 5. број: „1” замењује се бројем: „4”.

Члан 7.

У члану 139. тачка 3) тачка на крају замењује се тачком и запетом.

После тачке 3) додајe се тачкa 4), која гласи:

„4) правна лица која врше оспособљавање кандидата за возаче када врше оспособљавање кандидата за возаче”.

Члан 8.

У члану 143. став 3. брише се.

У досадашњем ставу 4. који постаје став 3. после речи: „у регистар” додају се речи: „из става 1. овог члана”, а речи: „става 3. овог члана” замењују се речима: „члана 140. став 2. овог закона”.

У досадашњем ставу 5. који постаје став 4. речи: „става 3. овог члана” замењују се речима: „члана 140. став 2. овог закона”.

У досадашњем ставу 6. који постаје став 5. после речи: „за сопствене потребе” додају се запета и речи: „која садржи регистарске ознаке аутобуса”.

После досадашњег става 6. који постаје став 5. додају се нови ст. 6, 7. и 8. који гласе:

„Привредно друштво, друго правно лице или предузетник дужан је да о промени података о условима на основу којих је извршен упис у регистар из става 1. овог члана у року од 15 дана од дана настале промене обавести Министарство.

Министарство доноси решење о упису промене података у регистар из става 1. овог члана.

Привредно друштво, друго правно лице или предузетник дужан је да Министарству врати потврду о упису у регистар из става 1. овог члана ако је престао да користи аутобус за које је издата потврда или ако промењени подаци мењају садржину издате потврде”.

Досадашњи став 7. који постаје став 9. мења се и гласи:

„Решење из ст. 3, 4. и 7. је коначно.”

Члан 9.

У члану 144. став 2. после речи: „овог члана” додају се запета и речи: „као и образац потврде о упису у регистар из става 1. овог члана”.

Члан 10.

У члану 146. после става 1. додаје се став 2. који гласи:

„На питања инспекцијског надзора над применом овог закона и прописа донетих на основу овог закона, која нису посебно уређена овим законом и потврђеним међународним споразумима примењиваће се прописи који уређују инспекцијски надзор.”

Члан 11.

У члану 150. став 1. тачка 1) после речи: „возило домаћег” додају се запета и речи: „односно страног”, а после речи: „аутобус домаћег” додају се запета и речи: „односно страног”.

У тачки 7) после речи: „обавља у складу са” додају се речи: „дозволом за линијски превоз и”.

У тачки 8) после речи: „изласка из земље” додају се речи: „и забрани улазак тог аутобуса, односно путничког возила на територију Републике Србије у трајању од пет дана,”.

У тачки 9) после речи: „изласка из земље” додају се речи: „и забрани улазак тог аутобуса на територију Републике Србије у трајању од пет дана,”.

У ставу 5. речи: „тач. 1) и 2)” замењују се речима: „тач. 1), 2), 8) и 9)”.

Члан 12.

У члану 153. став 1. речи: „полицијски службеник на граничном прелазу”, замењују се речима: „надлежни царински орган Републике Србије”.

У ставу 2. речи: „Орган надлежан за послове граничне полиције”, замењују се речима: „Надлежни царински орган Републике Србије”.

Став 3. брише се.

Члан 13.

У члану 159. став 1. после речи: „захтевану документацију и податке”, додају се речи: „које инспектор није могао прибавити по службеној дужности,”.

Члан 14.

У члану 162. став 2. речи: „и садржину обрасца службене легитимације, односно изглед” бришу се.

После става 2. додаје се став 3. који гласи:

„Службена легитимација инспектора из става 1. овог члана уређује се прописима којима се уређује инспекцијски надзор.”.

Члан 15.

У члану 164. став 1. реч: „осам” замењује се бројем: „15”.

У ставу 2. реч: „осам” замењује се бројем: „15”.

У ставу 3. речи: „не одлаже извршење решења” замењују се речима: „одлаже извршење решења, осим када се ради о предузимању хитних мера.”

Члан 16.

У члану 169. став 1. тачка 48) тачка на крају замењују се тачком и запетом.

После тачке 48) додају се тач. 49) и 50), које гласе:

„49) не врати Министарству потврду о упису у регистар привредних друштава, других правних лица и предузетника који врше међународни превоз за сопствене потребе (члан 143. став 8);

50) за време трајања искључења користи аутобус или путничко возило које је у вршењу инспекцијског надзора искључено из саобраћаја (члан 151. став 1).”.

У ставу 5. речи: „тачка 1)” замењују се речима: „тач. 1) и 50)”.

Члан 17.

У члану 173. став 1. тачка 16) тачка и запета на крају замењује се тачком.

Тачка 17) брише се.

У ставу 2. број: „10.000” замењује се бројем: „30.000”.

У ставу 4. број: „10.000” замењује се бројем: „30.000”.

Члан 18.

Привредна друштва, друга правна лица и предузетници који обављају делатност јавног превоза путника у друмском саобраћају и делатност пружања станичних услуга дужни су да своје пословање ускладе са Законом о превозу путника у друмском саобраћају („Службени гласник РС”, број 68/15) и овим законом до 12. септембра 2018. године.

Члан 19.

Уверења о оспособљености за обављање међународног јавног превоза путника издата на основу Закона о међународном превозу у друмском саобраћају („Службени лист СРЈ”, бр. 60/98, 5/99, 44/99, 74/99 и 4/00 и „Службени гласник РС”, бр. 101/05 и 18/10), решења о испуњености услова за отпочињање и обављање јавног превоза путника и решења о испуњености услова за рад аутобуских станица донета на основу Закона о превозу у друмском саобраћају („Службени гласник РС”, бр. 46/95, 66/01, 61/05, 91/05, 62/06 и 31/11) престају да важе 12. септембра 2018. године.

Члан 20.

На поступке за измену регистрованог реда вожње, који нису окончани до дана ступања на снагу овог закона, примењиваће се одредбе Закона о превозу путника у друмском саобраћају („Службени гласник РС”, број 68/15).

На поступке издавања лиценце за пружање станичних услуга, који нису окончани до дана ступања на снагу овог закона, примењиваће се одредбе овог закона.

Члан 21.

Овај закон ступа на снагу осмог дана од дана објављивања у „Службеном гласнику Републике Србије”.